**Invitație de participare la concurs pentru servicii de training**

CASMED invită psihologi pasionați de conceptul de îmbătrânire activă și stimulare cognitivă să aplice dosarul pentru livrarea unui program de formare continuă pentru circa 30 de lucrători și asistenți sociali, cu scopul de a le dezvolta cunoștințe și competențe pentru a oferi suport și asistență de calitate persoanelor vârstnice cu diverse nevoi cognitive.

Programul de training va fi implementat de către 2 psihologi pe parcursul a 6 săptămâni, în perioada 18 martie – 31 aprilie 2024, timp de 1 zi în fiecare săptămână per psiholog. Durata totală a programului de formare continuă reprezintă 60 de ore academice.

Psihologii contractați vor participa la: ședințele online cu experții care elaborează programul, la ședința online de transfer metodic a programului, vor oferi suport metodic participanților la instruire pe durata desfășurării modulelor de instruire și vor elabora un document de raport cu privire la desfățurarea programului de formare. Ore totale estimate pentru servicii – 80 ore (10 zile).

**Termeni de referință**

Selectarea a 2 psihologi pentru desfășurarea programului de formare continuă pentru lucrători sociali și asistenți sociali

# Informații generale

Începând cu 01 ianuarie 2024, Asociația Obștească „CASMED” implementează proiectul „Acces la suport psiho-emoțional și stimulare cognitivă pentru vârstnicii din mediul rural”, parte a programului „Consolidarea societății civile în țările Parteneriatului estic” finanțat de Ministerul Federal German pentru Cooperare Economică și Dezvoltare și UE.

Scopul general al proiectului este asigurarea accesului la suport psiho-emoțional și de stimulare cognitivă pentru 170 persoane în vârstă din 14 localități rurale.

În localitățile rurale nu există specialiști pregătiți pentru susținerea acestei categorii de populație. Comparativ cu cei din orașe, vârstnicii din mediul rural sunt dezavantajați, deoarece înafara de asistentul social comunitar sau a lucrătorilor sociali, care deseori nici nu au formarea necesară, alți specialități precum psihologi sunt cu precădere în licee sau gimnazii, iar specialiști geriatri nu sunt, care să le acorde vârstnicilor sau specialiștilor din domeniul social suportul necesar.

Nu sunt dezvoltate programe naționale de menținere a funcțiilor cognitive, care ar preveni și sau întârzia degradarea memoriei la persoanele în etate.

Întrucât persoanele în vârstă din zonele rurale țintă se confruntă cu acces scăzut la asistență și servicii specializate de calitate, proiectul își propune să piloteze oferirea suportului psiho-emoțional și activități de stimulare cognitivă pentru a menține atât activitatea fizică, cât și cea intelectuală, precum și de a ridica tonusul lor emoțional, pentru o sănătate mintală optimă a vârstnicilor.

Personalul din prima linie care asigură suport beneficiarilor necesită suport pentru dezvoltarea de noi competențe pentru ca să ofere servicii mai complexe, inclusiv suport psiho-emoțional și stimulare cognitivă persoanelor în etate, deservite la domiciliu. Lucrătorii sociali sunt motivați de a-și spori competențele profesionale pentru a îmbunătăți serviciile oferite vârstnicilor și pentru combaterea riscului de excluziune socială și creșterea calității vieții vârstnicilor.

# Scopul

AO „CASMED” intenționează să angajeze 2 psihologi pentru desfășurarea programului de formare continuă destinat lucrătorilor și asistenților sociali, cu scopul de a le dezvolta cunoștințe și competențe pentru a oferi suport și asistență de calitate persoanelor vârstnice cu diverse nevoi cognitive și emoționale. Ca urmare a desfășurării programului, care va derula în perioada 27 martie – 31 aprilie, timp de 6 zile, 30 de lucrătorii și asistenții sociali vor fi capacitați să aplice metodele și tehnicile învățate de stimularea cognitivă și suport psihoemoțional în lucrul cu beneficiarii de îngrijiri la domiciliu, vor fi capabili să comunice mai bine, să înțeleagă cum să-i sprijine pe vârstnici pentru ca să le ofere un spațiu de vindecare pentru suferința emoțională și anxietățile acumulate.

# Sarcini specifice

Sarcinile specifice pe care le vor realiza psihologii includ:

* Comunicarea periodică cu echipa de proiect și experții ce elaborează programul pentru privind buna organizare și implementare.
* Participarea la ședința online de transfer metodic cu durata de 3-4 ore.
* Desfășurarea programului de formare în domeniul suportului psiho-emoțional și stimulării cognitive pentru 30 de persoane (lucrători și asistenți sociali), în conformitate cu programul elaborat. Programul va fi organizat pe module de instruire, timp de 6 zile per grup, la interval de aproximativ o săptămână, în sala de training al AO „CASMED, cu prezența fizică a participanților și a trainerilor.
* Oferirea suportului metodic participanților la instruire pe durata desfășurării modulelor de instruire, online și/sau la telefon.

# Termeni și livrabile

Sarcina va fi realizată în perioada 18.03.2024 - 31.04.2024 (în conformitate cu informația prezentată în tabel). Ore estimate pentru fiecare psiholog – 80 ore (10 zile).

Psihologii vor elabora și prezenta către AO „CASMED” următoarele produse:

|  |  |
| --- | --- |
| **Livrabil**  | **Termen-limită** |
| **Participarea la ședința online de transfer metodic** realizată de experții care elaborează programul. | Perioada 22 – 26 martie 2024 *(durata 3-4 ore)* |
| **Deșfășurarea programului de formare în domeniul suportului psiho-emoțional și stimulării cognitive pentru 30 de persoane (**lucrători și asistenți sociali) | 27 martie – 31 aprilie 2024*(câte 6 zile pentru fiecare trainer, 60 ore academice)* |
| **Oferirea suportului metodic pentru** participanții la instruire  | 27 martie – 31 aprilie 2024*(la necesitate – minim 8 ore)* |
| Comunicarea periodică cu echipa de proiect și experții care elaborează programul și elaborarea unui document de raport privind desfășurarea programului de formare continuă.  | 18 martie – 31 aprilie 2024 *(minim 8 ore)* |

# Plata

AO „CASMED” va semna cu fiecare din trainerii selectați un Contract de prestări servicii.

Plata pentru servicii se va face într-o singură tranșă, în maximum 5 zile de la data semnării actului de recepție de către ambele părți.

# Condiții pentru participare la concurs

Profilul candidaților și competențe așteptate:

* Experiență de organizare și desfășurarea a training-urilor și instruirilor *(minim 2 ani).*
* Experiență de utilizare a diferitelor tehnici și metode de art terapie (ex. pictură, desen, colaj, modelaj).
* Cunoașterea proceselor cognitive specifice vârstei înaintate și a modificărilor asociate, cum ar fi schimbările în memorie, atenție, gândire și rezolvare de probleme.
* Înțelegerea diferitelor afecțiuni cognitive și neurologice care pot afecta persoanele în vârstă, cum ar fi demența, boala Alzheimer, boala Parkinson și accidentul vascular cerebral.
* Experiență de utilizare a tehnicilor și instrumentelor specifice pentru stimularea memoriei, atenției, gândirii și rezolvării de probleme în cadrul activităților de stimulare cognitivă.

La concurs pot participa psihologi care întrunesc următoarele condiții:

* Dețin studii în domeniu;
* Posedă experiență de lucru în echipă și în livrarea sesiunilor de training;
* Pot demonstra cunoștințe și experiențe în domeniul psihologiei vârstnicilor, stimularea cognitivă, art terapie, arte combinate;
* Posedă experiență de lucru cu persoanele în vârstă și aparținătorii;
* Cunosc conceptul de îmbătrânire activă și sunt familiari cu nevoile comunității;
* Posedă abilități excelente de comunicare și relaționare;
* Sunt responsabili, flexibili, creativi și punctuali;
* Vorbesc fluent în limbile română și rusă;
* Persoanele care au experiență de colaborare în ultimii 5 ani cu AO „CASMED” și sunt familiarizați cu valorile, standardele și metodologiile de lucru ale organizației vor avea prioritate.

# Termeni și condiții de aplicare:

Candidații interesați vor transmite aplicațiile cu următorul conținut:

* Scrisoarea de intenție;
* CV-ul care să reflecte competențele relevante programului;
* Oferta financiară, prezentată în lei moldovenești.

Evaluarea și selecția candidaților va fi organizată pe baza documentației transmise, admisibilitatea candidaturilor sub aspectul îndeplinirii următoarelor cerințe:

* respectarea termenului limită pentru depunerea dosarului;
* respectarea documentației de înscriere indicate în termenii de referință;
* în baza calificării și abilității acestora, urmând a fi supuși interviului de selecție.

Dosarul va fi prezentat în format electronic la adresa de e-mail: office@casmed.md cu mențiunea „Selectare trainer pentru livrarea programului de formare continuă pentru specialiștii din domeniul social”, până la data de **13 martie 2024, ora 18.00.**

Dosarele incomplete nu vor fi evaluate. Doar persoanele care au întrunit toate condițiile competiției deschise vor fi contactate și invitate la interviu.

Pentru **informații suplimentare** contactați:

Ana Spînu, coordonator de proiect: tel. 069 222 680, email: office@casmed.md.